**DRUGU GODINU ZA REDOM UČENIK SREDNJE ŠKOLE ZABOK OSVOJIO TITULU METRO JUNIOR TOP CHEFA**

**Tibor Klobučar, maturant Srednje škole Zabok, Ugostiteljsko turističkog učilišta**prema ocjenama žirija zaslužio je**titulu METRO Junior Top Chefa na finalu održanom** u srijedu 12. travnja u Kuhaoni te je osvojio/la dvomjesečnu edukaciju na kulinarskom institutu Kul In. Drugo mjesto zaslužila je **Gabriela Filca iz Opatije**, a treće mjesto osvojila je **Andrea Mikinac,**maturantica**Srednje strukovne škole Vinkovci**te će zajedno **s Tiborom otputovati u Milano na METRO HoReCa Akademiju**.

Finalisti su za predjelo morali pripremiti **tiradito od lososa s gaucamoleom i prženom zelenom plantanom**,zaglavno jelo**om jam te flambirane suhe smokve** za desert.

*"Tijekom tri dana intenzivne edukacije na institutu Kul In naučio sam puno, a cijeli projekt METRO Junior Top Chef i mentori pokazali su nam da nas nakon mature čeka još puno učenja. Zato mi je super što ću zbog pobjede u projektu imati priliku proći dodatnu edukaciju tijekom čak dva mjeseca na Kul In-u*", izjavio je **Tibor Klobučar.**.

Dvanaest maturanta odmjerili su kulinarske sposobnosti u sučeljavanjima u Zagrebu i u Kastvu, a šest najboljih za finale METRO Junior Top Chefa pripremali su se u kulinarskom institutu Kul In u Sisku pod paskom mentora projekta **Nenada Kukurina, Konstantina Lukianenka i Maria Mihelja**.

"*Dvije sezone sudjelujem u projektu METRO Junior Top Chef jer smatram da buduće kuhare, osim tehnika i ispravnog baratanja namirnicama, trebamo naučiti razmišljati u zahtjevnim uvjetima profesionalnih kuhinja. Upravo na sučeljavanjima poput ovoga, u kojem su naši finalisti, ograničeni vremenom i zadatkom, morali izvući ono najbolje iz namirnica i osmisliti kako da one budu njihova snaga, a ne ograničenje, kuhari uče ono što vrhunske izdvaja od prosječnih*", izjavio je **Mario Mihelj**, mentor projekta i glavni kuhar zagrebačkog restorana El Toro.





